**Úlohy na výpočet hustoty, hmotnosti a objemu**

1. V cisterne je kvapalina s objemom 20 m3 a hmotnosťou 15,4 t. O akú kvapalinu ide?
2. Z akého kovu je vyrobený náramok, ktorý má objem 2,2 cm3 a hmotnosť 23,1 g ?
3. Urči kov, ktorého odliatok má pri objeme 1,5 m3 hmotnosť 11,7 kg.
4. Urči hustotu betónu, ak stĺp s rozmermi 2 m x 20 cm x 20 cm má hmotnosť 160 kg.
5. Kremenný kamienok má objem 12 cm3 a hmotnosť 30 g. Aká je hustota kremeňa?
6. Plný kovový valček má objem 55 cm3 a hmotnosť 390,5 g. Z akého je asi kovu?
7. Liatinový odliatok má objem 3 575 cm3, hustota liatiny je 7 200 kg/m3. Urči hmotnosť odliatku.
8. Fľaštička s objemom 100 ml je naplnená ortuťou. Aká je hmotnosť ortuti vo fľaštičke?
9. Objem lyžice rýpadla je 0,5 m3. Vypočítaj hmotnosť piesku, ktorý naberie rýpadlo, ak je hustota piesku 1 500 kg/m3.
10. Medený valček ( 8 960 kg/m3) má hmotnosť 547,4 g. Urči jeho objem.
11. Koľkokrát väčšiu hmotnosť má plná oceľová guľa ( 7 850 kg/m3) ako rovnako veľká hliníková guľa ( 2 700 kg/m3)?
12. Vypočítaj hmotnosť vzduchu ( 1,2 kg/m3) v miestnosti s rozmermi 10,5 m x 7,5 m x 3,3m.
13. Zdvihneš sklenú tabuľu ( 2 580 kg/m3) s rozmermi 1 200 mm x 800 mm x 5 mm?